**A**

**Zéta Kulturális Egyesület**

**2018 évi**

**munkaterve**

***Tartalomjegyzék***

 ***1. Az Egyesület működése***

 a) Művelődési ház működtetése

 b) A működéshez szükséges tevékenységek

 c) Iskolai közösségi szolgálat

 d) közérdekű önkéntes tevékenység

 ***2. Kulturális és sporttevékenység***

 a) helyben szervezett programok:

 b) más településeken való szereplések

 c) színházlátogatások

 d) rendszeres programok

 ***3. Pályázatok***

 ***4.Gazdasági tevékenység***

 a) Az egyesület bevételi forrásai

 b.) Az egyesület könyvelése

 c) szja 1% összege

 d) költségvetés

 ***5.A vezetőség és közgyűlés ülései***

 a) elnökség

 b) ellenőrző bizottság

 c) közgyűlés

 ***1. Az Egyesület működése***

 ***a) Művelődési ház működtetése***

Az intézmény az elmúlt évekhez hasonlóan fog működni a 20178-as évben is.

Továbbra is biztosítjuk a helyiségeket az intézmények (Önkormányzat, Iskola, Óvoda) és a civil szervezetek (Polgárőrség, Birkózó klub) programjaihoz.

 Lehetővé tesszük a falugazdász munkájának zavartalanságát, a hitéleti tevékenység gyakorlását.

Biztosítjuk a művészeti csoportok próbáihoz, az asztalitenisz edzésekhez, a nyugdíjas klub összejöveteleihez és a jógázáshoz szükséges megfelelő és nyugodt körülményeket.

Ez évben is oda kell figyelni a község civil szervezetei közötti össze fogásra, ügyelni arra, hogy közösen támogassuk egymás munkáját. Az idén felvesszük a kapcsolatot a horgászegyesülettel, és a településen alakult íjász klubbal is.

 Buborék István vezetésével, heti rendszerességgel próbálnak a gyermek táncosok is. Nagyon fontos lenne fiúk beszervezése is, hiszen a sok kislány között mindössze 4 fiú van. Számukra nagyobb ünnepeink előtt igyekszünk közös programot biztosítani, hogy jobban megismerjék egymást, és jobban kötődjenek a művelődési házhoz. Az elmúlt évben megnyert pályázatból, viseletet fognak kapni.

A kábeltévé adásaiba (a képújságba) rendszeresen ki kell írni az adások időpontját, és valami megoldást kellene találni a rendszeresebb működésre, valahogyan megoldani Kerek Máté hiányát.

A honlapon továbbra is tájékoztatást adunk az intézmény, az egyesület programjairól, beszámolunk az eseményekről, képeket rakunk fel.

 ***b) A működéshez szükséges tevékenységek***

A községi Önkormányzat 2018-ban is biztosítja számunkra a működéshez szükséges anyagi feltételeket. Ez évben végre megoldódik a takarítás gondja, hiszen Tóthné Szarka Anikó végleges állásra kerül hozzánk. Ugyanakkor terem bérbeadásból is bevételhez jutunk, amit aztán kulturális programjainkra használunk fel.

Az intézmény szakmai irányítása továbbra is megoldott.

 Az egyesület működésével kapcsolatos feladatokat ez évben is az elnökség látja el.

 ***c) Iskolai közösségi szolgálat***

Továbbra is örömmel fogadjuk a nálunk jelentkező diákokat az iskolai közösségi szolgálat teljesítéséhez. Igyekszünk nekik olyan tevékenységeket biztosítani, melyek az intézmény számára is hasznosak és ők szívesen, örömmel vesznek abban részt.

 ***d) közérdekű önkéntes tevékenység***

Ez évben is számítunk közérdekű önkéntes munkára. Mindenképpen el kell jutni odáig, hogy a színpad mögötti épület részekben megvalósuljon ruha-díszletraktárt és konyha kialakítása. Továbbra is cél, hogy figyeljünk és ragadjunk meg minden pályázati lehetőséget, amely lehetővé tenné a nagyterem régi nehéz székeinek lecserélését.

Tovább kell folytatni az intézmény udvarárának virágosítását.

***2. Kulturális és sporttevékenység***

 *a) helyben szervezett programok:*

január

 20-21 Polgárőr képzés

Február

 3. Farsangi táncház a gyermek néptánc csoporttal kézműves foglalkozással és fánk sütéssel összekötve

8. Általános iskola farsangi bál

4. Nyugdíjas farsang.

17. Farsangi bál Zene: Alapi András és Dj: Gézu

Március

30. Húsvétváró. Tojásfestés a gyermek néptánc csoporttal

Április

29. Májusköszöntő

 Fellép: Zéta Néptánc és Hastánc csoport

 Sztárvendég: Oszvald Marika

Május

26 Gyermeknap a gyermek néptánc csoporttal

Július 20-22 Adácsi -Búcsú-Nemzetközi néptánc fesztivál

 Sztárvendégek: Badár Sándor és Pál Dénes

Október Polgárőr bál Műv. Ház Adács

November

16 -18 XXII. OFSZT -Kárpát-medencei Színhátszó találkozó

December

 15. Szeretet ünnepe- Zéta Karácsony

 23 fenyődíszek készítése a gyermek néptánc csoporttal

 31. Szilveszteri bál

 ***b) más településeken való szereplések:***

Január

27. Veritas előadás Vámosgyörkön

Március

10. Veritas Fellépés Gyöngyösoroszi

24. Veritas fellépés Karácsond

Április

14-15 Veritas Színpad vendégszereplése Egyházgellén

Június

17 – 23 Kerékpárral a Balaton körül

Július

26 - 08.06 Zéta táborozás Balatonalmádiban Zéta tánccsoportok fellépése

Augusztus

15-21 Zéta Néptánc csoport vendégszereplése a montenegrói Budvában, Barban és

 Petrovacban

Október

13. Veritas színpad vendégszereplése Jászdózsán

***c) színházlátogatások***  ( már biztos előadások, melyekre megvannak az érdeklődők és a jegyek is)

január

05. Rebecca - Budapest: Operettszínház

Február

9. Ének az esőben Budapest: Operettszínház

Március

03. Elfújta a szél Budapest: Operettszínház

07 Képzelt beteg Budapest: Pesti Színház

Április

01. A Notre dame-i toronyőr Budapest: Operettszínház,

 ***d) rendszeres programok***

hetente csütörtök: jóga

 pénteken: Gyermek néptánc próba

 Zéta Néptánccsoport próba

 Veritas Színpad próba

havonta: 1 alkalommal: Adácsiak Baráti Köre nyugdíjas klub összejövetele

 4. vasárnap: református mise

 ***3. Pályázatok***

Fontos feladat számunkra. hogy ebben az évben is odafigyeljünk a megjelenő pályázatokra. Az intézmény székei elavultak, indokolt lenne mielőbbi cseréjük, amit csak pályázati pénzekből lehetne megújítani. Meg kell próbálni megszerezni a szükséges alapanyagokat a jelmez és díszletraktár, valamint a konyha kialakításához, és azokat önkéntes munkával megoldani.

***4.Gazdasági tevékenység***

 ***a) Az egyesület bevételi forrásai***

 Az egyesület bevételi forrásai továbbra is az Önkormányzat által nyújtott havi rendszerességgel utalt működési pénzösszegből, a tagdíjakból, az szja 1%-ból és a terem bérbeadásokból, valamint pályázatokból, támogatásokból tevődnek össze.

 ***b.) Az egyesület könyvelése***

Ez évben is a jászárokszállási Akta-Trade könyvelője Majorné Herczeg Judit végzi, aki nagy hozzáértéssel látja el munkáját.

 ***c) szja 1% összege***

 Az elmúlt évben néhány ezer Ft-al csökkent az szja összege, fontos lenne, hogy ne csak az egyesület tagjai, hanem minél többen nekünk ajánlják fel az 1%-okat. Ehhez mindenki segítségére szükség van.

*d*) költségvetési tervezet

|  |
| --- |
| 2018 |
| Bevételek |  kiadások  |
| Pénzmaradvány 2017 évről |  731 310,00  |   |   |
| Önkormányzati támogatás |  5 000 000,00  | AKTV MAHASZ éves |  224 000,00  |
| Zéta támogatás (Önk) |  400 000,00  | AKTV NMHH éves |  64 000,00  |
| Tagdíj 33\*3000 |  99 000,00  | Artisjus AKTV éves  |  10 000,00  |
| Pártoló tagdíj 23\*1500 |  34 500,00  | HTOE éves tagdíj |  22 000,00  |
| Terembér |  80 000,00  | Dél-Mátra tagdíj |  10 000,00  |
| Dake támogatás |  200 000,00  | MSZJSZ tagdíj |  6 000,00  |
| Báli bevétel (farsang-szilveszter |  432 000,00  | Zeneszolgáltatás Bálok alk |  435 000,00  |
| Zéta Néptánc csoport Csoóri SP |  2 200 000,00  | Csoóri SP  |  2 200 000,00  |
| EMMI OFSZT  |  1 000 000,00  | EMMI |  1 000 000,00  |
| 1% |  120 000,00  | Veritas felvidéki vendégszereplés |  245 000,00  |
|   |  | Munkabér |  1 624 500,00  |
|   |   | Járulékok |  229 020,00  |
|   |   | Könyvelői díj |  264 000,00  |
|   |   | Telefonköltség |  180 000,00  |
|   |   | Szilveszteri zeneszolgáltatás |  250 000,00  |
|   |   | Szilveszteri biztonsági szolgálat |  18 400,00  |
|   |   | Artisjus Szilveszter |  25 114,00  |
|   |   | Farsangi zeneszolgáltatás |  185 000,00  |
|   |   | Farsangi Artisjus  |  25 000,00  |
|   |   | Takarítószer, irodaszer |  150 000,00  |
|   |   | Postaköltség  |  20 000,00  |
|   |   | Elem mikrofonokba |  40 000,00  |
|   |   | DVD, izzók, zárak,  |  30 000,00  |
|   |   | Búcsúi jogdíj |  40 000,00  |
|   |   | Utiköltség éves |  120 000,00  |
|   |   | Közjegyzői díj |  10 000,00  |
|   |   | Májusköszöntő Oszvald Marika |  225 000,00  |
|   |   | Artisjus Májusköszöntő |  20 000,00  |
|   |   | Balatoni támogatás |  650 000,00  |
|   |   | Búcsúi  |  800 000,00  |
|   |   | Zéta Montenegro |  850 000,00  |
|   |   |   |   |
| összesen |  10 296 810,00  |   |  9 972 034,00  |

 **5.A vezetőség és közgyűlés ülései**

 ***a) elnökség***

 február 27-én 1830 a művelődési ház klubtermében

 április 13-án 1830 a művelődési ház klubtermében

 július 6-án 1830 a művelődési ház klubtermében

 október 12-én 1830 a művelődési ház klubtermében

 ***b) ellenőrző bizottság***

 február 27-én 1800 a művelődési ház klubtermében

 ***c) közgyűlés***

 március- 9-én 19 óra a művelődési ház klubtermében

Adács, 2018. február 27.

 Szekeres János Imréné

 az Egyesület elnöke